**غفور غلام** (ازبک: Gʻafur Gʻulom, Ғафур Ғулом) (پیدائش: 10 مئی 1903ء - وفات: 10 جولائی 1966ء) ازبکستان کے قومی شاعر، ناول نگاراور مترجم تھے۔ انہیں ناول Shum bola کی وجہ سے عالمی شہرت حاصل ہوئی۔

غفور غلام مترجم کے طور پر مشہور و معروف ہیں۔ انہوں نے ملکی اور غیر ملکی ادیبوں خاص کر الیکزاندرپشکن، شیکسپیئر، سعدی شیرازی، ولادیمیرمایاکوفسکی کی تخلیقات کو ازبک زبان کا جامہ پہنایا۔ اس کے علاوہ آپ حمزہ حکیم زادہ نیازی کے ساتھ جدید ازبک شاعری کے بانی کہلائے جاتے ہیں۔ آپ کو ریاستی اسٹالن انعام اور ازبکستان کے قومی شاعر کے خطاب سے نوازا گیا۔

حالات زندگی
-----------

غفور غلام ازبکستان کے دارالحکومت تاشقند میں 10 مئی 1903ء کو غریب خاندان میں پیدا ہوئے۔ 9 سال عمر میں والد کا انتقال ہو گیا۔ ابتدائی تعلیم نام نہاد قدیم اسکول میں حاصل کی۔ بعد ازاں غیر روسیوں کے لیے ترکستان میں قائم روسی اسکول میں داخل ہوئے۔ اساتذہ کا ٹریننگ کورس مکمل کرنے کے بعد استاد مقرر ہوئے۔ 1923ء میں یتیم خانے کے شعبۂ نصاب کے سربراہ مقرر ہوئے۔

غفور غلام کی شاعری نے ازبک ادب کو سب سے زیادہ متاثر کیا۔ ان کی نظمیں "Sen yetim emassan", "Men yahudiy", "Soginish", "Bizning ko'chada ham bayram bo'lajak", "Yigitlarga", "Vaqt", "Suv va nur", "Kani mening yulduzim" ازبک ادب میں سنگِ میل کی حیثیت رکھتی ہیں۔ غفور غلام بحیثیت ناول نگار ایک خاص مقام رکھتے ہیں۔ ان کے ناول Tirilgan Murda", "Netay", "Yodgor", "Shum bola" ازبک ادب کے پہچان ہیں۔ خاص کر "Shum bola" کو عالمی شہرت حاصل ہے۔ اس کے علاوہ انہوں نے الیکزاندر پشکن، شیکسپیئر، سعدی شیرازی اور ولادیمیر مایاکوفسکی کی تخلیقات کو ازبک زبان میں ترجمہ کیا۔

غفور غلام کو 1943ء میں ازبکستان سائنس اکادمی کا رکن اور 1963ء میں ازبکستان کے قومی شاعر کے خطاب سے نوازا گیا۔ اس کے علاوہ آپ کو لینن انعام، آرڈر آف میرٹ اور ریاستی اسٹالن انعام اور بہت سے دوسرے انعامات و اعزازات سے نوازا گیا۔

تخلیقات
-------

### نظمیں

* Sen yetim emassan
* Men yahudi
* Soginish
* Bizning ko'chada ham bayram bo'lajak
* Yigitlarga
* Vaqt
* Suv va nur
* Kani mening yulduzim

### ناول

* Tirilgan Murda
* Netay
* Yodgor
* Shum bola

اعزازات
-------

* 1943ء -رکن ازبکستان سائنس اکادمی  ازبکستان
* 1946ء -ریاستی اسٹالن انعام  روس
* لینن تمغا  روس
* 1963ء ازبکستان کا قومی شاعر ازبکستان
* 1970ء - لینن انعام  روس
* 2000ء - آرڈر آف میرٹ  ازبکستان

وفات
----

غفور غلام 63 سال کی عمر میں 10 جولائی 1966ء کو تاشقند، ازبکستان، سوویت یونین میں وفات پا گئے۔

حوالہ جات
---------

1. 1 2  مدیر: الیکزینڈر پروکورو  — عنوان : Гафур Гулям — اشاعت سوم
2. ↑  مدیر: الیکزینڈر پروکورو  — عنوان : Гафур Гулям — اشاعت سوم
3. 1 2  Gafur Gulom (1903-1966)

| * د
* ب
* ت
 روسی ادب |
| --- |
| اٹھارویں صدی | 
* میخائل لومونوسوف
* الکساندر سماروکوف

 |
| انیسویں صدی | 
* الیکزاندرپشکن
* فیودر دوستوئیفسکی
* ویسارین بیلنسکی
* الیکساندر کوپرن
* الیکساندر خاخانوف
* ایوان ترگنیف
* ٹالسٹائی
* سالتیکوف شدرین
* گونچاروف
* لیرمونتوف
* نکولائی گوگول
* نیکولائی نیکراسوف
* انتون چیخوف
* جمبول جبائیف

 |
| بیسویں صدی | 
* کنستنتین بلمونت
* کنستنتین سیمونوف
* میخائل بلگاکوف
* الیکساندرکوپرن
* الکساندربلوک
* انا اخماتووا
* یگیشے چارینتس
* واسیلی بیلوف
* یوری کزاکوف
* ایوان بینن
* الیکساندرفادیئیف
* الیا اہرن برگ
* بریس پاسترناک
* الیکسیئی مارکوف
* بردی قربابائیف
* رسول حمزہ توف
* حمزہ حکیم زادہ نیازی
* دیمیان بیدنیئی
* سرگیئی یسینن
* صدر الدین عینی
* ماکسیم ریلسکی
* میکسم گورکی
* کورولینکو
* نکولائی زبولوتسکی
* لیو کوندیریف
* ولادیمیر مایاکوفسکی
* ولادیمیر ویسوٹسکی
* ولادیمیر لوگوفسکوئی
* یاکوب کولاس
* یانکا کوپالا
* موسا جلیل
* مرزا ترسون زادہ
* غفور غلام
* صمد ورگون
* چنگیز اعتماتوف
* ایوگینی یوتوشینکو

 |